Ehdotus neuvoston asetukseksi (EY) yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 muuttamisesta /* KOM/97/0341 lopull. - CNS 97/0189 */



Virallinen lehti nro C 267 , 03/09/1997 s. 0062



Ehdotus neuvoston asetukseksi (EY) yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 muuttamisesta (97/C 267/08) (ETA:n kannalta merkityksellinen teksti) KOM(97) 341 lopull. - 97/0189 (CNS) (Komission esittämä 3 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteiseen kalastuspolitiikkaan sovellettavasta valvontajärjestelmästä annetussa neuvoston asetuksessa (ETY) N:o 2847/93 (1) vahvistetaan tietyt kalastustoiminnan valvontatoimenpiteet pyyntiponnistukset mukaan lukien, Itämeren pyyntiponnistusten hallintojärjestelmästä annetussa neuvoston asetuksessa (EY) N:o 779/97 (2) säädetään yhteisön alusten Itämerellä toteuttamia pyyntiponnistuksia koskevista jäsenvaltioiden jälkitarkastuksista, on syytä varmistaa Itämerellä pyyntiponnistusten hallintojärjestelmän noudattaminen asetuksen (EY) N:o 779/97 6 artiklan 2 kohdan mukaisesti, sekä erityisesti soveltamalla asetuksen (ETY) N:o 2847/93 II a osastoa, joka koskee pyyntiponnistusten merkitsemistä kalastuspäiväkirjaan, menettelyjä alusten nimiluetteloiden toimittamiseksi komissiolle, jäsenvaltioiden pyyntiponnistustietojen keräämistä sekä kerättyjen pyyntiponnistustietojen toimittamista komissiolle, ja tämän vuoksi olisi muutettava asetus (ETY) N:o 2847/93, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2847/93 seuraavasti: 1) Lisätään sen 19 a artiklan ensimmäisen kohdan jälkeen seuraava kohta: "1 a. Asetuksen 19 e, 19 f, 19 g, 19 h ja 19 i artiklaa sovelletaan yhteisön aluksiin, joille jäsenvaltiot ovat antaneet Itämeren pyyntiponnistusten hallintojärjestelmästä annetun neuvoston asetuksen (EY) N:o 779/97 mukaisesti luvan harjoittaa kalastustoimintaansa kyseisen asetuksen liitteessä määritellyillä kalastusalueilla." 2) Korvataan 19 a artiklan 2 kohdan viimeinen virke seuraavasti: "Tätä pidemmät alukset, joilla ei ole jäsenvaltioiden asetuksen (EY) N:o 685/95 2 artiklan, 3 artiklan 5 kohdan ja 9 artiklan sekä (EY) N:o 779/97 2 artiklan mukaisesti myöntämää lupaa, eivät saa harjoittaa kalastustoimintaa edellä 1 ja 1 a kohdassa mainituilla alueilla." 3) Korvataan 19 f artiklan 1 kohta seuraavasti: "1. Lippujäsenvaltion on täydennettävä yhteisön kalastusalusrekisteristä 19 päivänä tammikuuta 1994 annetun komission asetuksen (EY) N:o 109/94 mukaisesti luotua rekisteriä tai luotuja rekistereitä siten, että siihen tai niihin sisällytetään asetuksen (EY) N:o 685/92 2 artiklassa sekä asetuksen (EY) N:o 779/97 2 artiklassa mainittujen alusluetteloiden sisältämät tiedot." 4) Lisätään luetelmakohta 19 i artiklan ensimmäisen luetelmakohdan jälkeen seuraavasti: "edellisen kuukauden pyyntiponnistuksia koskevat tiedot kokonaisuudessaan kultakin 19 a artiklan 1 a kohdassa tarkoitetulta kalastusalueelta lohen, meritaimenen ja makean veden kalojen osalta ennen kunkin kuukauden 15 päivää,". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 261, 20.10.1993, s. 1. Asetus sellaisena kuin se on muutettuna asetuksella (EY) N:o 2870/95 (EYVL L 301, 14.12.1995, s. 1) ja viimeksi muutettuna asetuksella (EY) N:o 686/97 (EYVL L 102, 19.4.1997, s. 1). (2) EYVL L 113, 3.4.1997, s. 1.